Көн үзәгендә рухи байлык

	12 май көнне Сергач шәһәренең 5 номерлы мәктәбендә җиденче мәртәбә “Безнең чишмә башы” (“Наши истоки”) дигән мәдәни һәм иҗади ярминкә узды. Ул, гадәттәгечә, яшь буынны тәрбияләүгә битараф булмаган барлык кешеләрне район үзәгендә берләштерде. Аны район мәгариф идарәсе балаларга һәм яшьләргә рухи-әхлакый тәрбия бирү чаралары планы нигезендә һәм “Районда 2015-2017 елларда мәгариф үсеше” программасын гамәлгә ашыру кысаларында үткәрә.	 Быелгы чараның төп темасы “Традицион гаилә кыйммәтлекләре” иде. Районыбызда яшәгән күптөрле милләт вәкилләренең мәдәниятен, гореф-гадәтләрен, бәйрәмнәрен саклап үстерүгә багышланган бу масштаблы ярминкә ел саен популярлаша бара һәм шушы чарада катнашырга теләк белдерүчеләрнең саны да елдан-ел күбәя. Менә быел да анда 15 мәктәп, 23 балалар бакчасы, 79 гаилә – барлыгы 400гә якын кеше катнашты.   
	Кадрия СӘМИГУЛЛИНА	
Туган як

	№ --- | 24.05.2016	


